text: Minkavlere slår igen mod dyreaktivister 
  05 november 2011 kl. 07.24
  Infrarøde alarmdetektorer, tv-overvågning og høje hegn skal være med til at holde dyreaktivister ude af landets minkfarme.
  Sikkerheden skal højnes for at undgå flere episoder som den, der fandt sted natten til i går, skriver Jydske Vestkysten
  Som TV Syd også fortalte om, brød ukendte gerningsmænd ind på en minkfarm i Guldager ved Esbjerg og åbnede minkbure, så omkring 600 slap ud i det fri. 
  En arbejdsgruppe i det forsikringsselskab, Dansk Pelsdyravlerforening har sammen med Topdanmark, arbejder på en række sikkerhedsanbefalinger til minkavlerne og overvejer også, om der skal stilles krav om eksempelvis høj indhegning, tv-overvågning og infrarød alarmsikring for at kunne tegne forsikring.
  - Der har været mange minkudslip på farmene de seneste år, og meget tyder på, at det ville have haft en præventiv effekt, hvis de var bedre sikret, udtaler Michael Albæk, markedsudviklingschef i Topdanmark.
  